ཨ་ཁུ་ཐོད་པ་སྨན་ཁང་དེར་ཁོ་ཚང་གི་ནད་པའི་ནད་གཡོག་བྱས་པར་ཡོང་ནས་ཉིན་ག་ཚོད་ཅིག་སོང་བ་ད་ལྟ་ཁོ་ལའང་གསལ་ཆ་མེད་དེ།སྨན་པས་བཤད་ན་ཁོ་ཚང་གི་ནད་པའི་ནད་ནི་ནད་གཞི་རྙིང་པ་ཞིག་རེད་ལ།ཅུང་ཙམ་ལྗིད་མོའི་གྲས་ཀྱང་རེད།ནད་པ་དང་ཁྱིམ་བདག་གང་ལ་ཡང་སེམས་ཤུགས་དང་རྒྱུ་ཤུགས་གང་ཐད་ནས་ཀྱང་གྲ་སྒྲིག་འཛོམས་པོ་ཞིག་དགོས་ཟེར་བ་ཡང་།མི་གཞན་ཞིག་གིས་རོགས་རམ་གྱི་ལོ་ཙཱ་དང་བསྟེན་ནས་ཨ་ཁུ་ཐོད་པས་ཤེས་པ་ཡིན་ལ།ཨ་ཁུ་ཐོད་པས་ངོ་གདོང་སྐྱ་ཞིང་རིད་ཅིང་ལག་གི་ཕྲེང་བ་ཟད་པོ་དེ་འདྲེན་བཞིན།དཀོན་མཆོག་གསུམ་པོས་མཁྱེན།ད་རག་བར་དུ་ན་རྒྱུ་ཚ་རྒྱུ་ཅང་ཆེན་པོ་ཞིག་མེད།ད་ལོ་ཡང་གོད་ཆག་ཆེ་བའི་ལོ་ཞིག་རེད་འདུགད་ནད་པས་དཀའ་གི་གདའ།ནད་གཡོག་གིས་ཀྱང་དཀའ་གི་ཡཞེས་ནད་ཁང་གི་སྒོ་ཕྱི་ནས་རང་གིས་རང་ལ་ཁེར་བཤད་བྱས།